H. E. V. Ekelund

Herman Erik Vilhelm Ekelund (3. toukokuuta 1853 Iisalmi – 6. elokuuta 1936 Jyväskylä) oli suomalainen lyseon lehtori ja päätoimittaja.

Ekelundin vanhemmat olivat Iisalmen kappalainen, varapastori Erik Ekelund (1822–1872) ja Laura Nadeshda von Nandelstadh. Hän pääsi ylioppilaaksi 1872 Kuopion kymnaasista ja valmistui Helsingin yliopistosta filosofian kandidaatiksi 1879.

Ekelund oli historian ja maantieteen opettajana Kuopion yksityislyseossa vuoden ajan, suomenkielen opettajana Jyväskylän yksityisessä tyttökoulussa 1879–1882 ja Jyväskylän lyseossa ruotsinkielen, maantiedon ja historian kollegana ja nuorempana lehtorina 1882–1926. Hän oli myös Jyväskylän jatkoluokkien ruotsinkielen opettajana sekä vuonna 1886 perustamansa Jyväskylän valmistavan koulun johtajana ja opettajana. Hän oli Suomalainen-lehden päätoimittajana ja Keski-Suomi-lehden toimittajana. Ekelund oli Jyväskylän kaupunginvaltuuston, kirkkoneuvoston ja säästöpankin johtokunnan sekä isännistön jäsenenä. Eläkkeelle jäätyään Ekelund muutti asumaan Sysmän Suopeltoon.

Vilhelm Ekelund oli naimisissa vuodesta 1883 Hilma Charlotta Renqvistin kanssa.

Lähteet

Aiheesta muualla 
 Wilhelm Ekelund, Aline Hokkasen valokuva 1900-luvun alusta, Museovirasto, Kansatieteen kuvakokoelma (Finna9

Suomalaiset päätoimittajat
Suomalaiset opettajat
Jyväskylän kaupunginvaltuutetut
Vuonna 1853 syntyneet
Vuonna 1936 kuolleet